Document ID: 32003R1078

Neuvoston asetus (EY) N:o 1078/2003,
annettu 16 päivänä kesäkuuta 2003,
tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 26 artiklan,
ottaa huomioon komission ehdotuksen,(1)
sekä katsoo seuraavaa:
(1) Tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista 20 päivänä joulukuuta 1996 annetulla neuvoston asetuksella (EY) N:o 2505/96(2) avattiin yhteisön tariffikiintiöitä tietyille maatalous- ja teollisuustuotteille. Kyseisten tuotteiden hankintatarpeet yhteisössä olisi tyydytettävä mahdollisimman suotuisin edellytyksin. Tämän vuoksi olisi avattava yhteisön tariffikiintiöitä alennetuin tullein tai tulleitta aiheellisten määrien mukaisesti, korotettava tiettyjen voimassa olevien tariffikiintiöiden määrää ja jatkettava tai rajoitettava niiden voimassaoloa häiritsemättä samalla näiden tuotteiden markkinoita.
(2) Asetus (EY) N:o 2505/96 olisi tämän vuoksi muutettava.
(3) Tämän asetuksen taloudellinen merkitys huomioon ottaen olisi sovellettava Euroopan unionista tehtyyn sopimukseen ja Euroopan yhteisöjen perustamissopimuksiin liitetyn, kansallisten kansanedustuslaitosten asemasta Euroopan unionissa tehdyn pöytäkirjan I osan 3 kohdassa olevaa määräystä asian kiireellisyydestä,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 2505/96 liitteeseen I tämän asetuksen liitteessä luetellut tariffikiintiöt 1 päivästä heinäkuuta 2003 lukien.
2 artikla
Muutetaan asetuksen (EY) N:o 2505/96 liite I kiintiökaudeksi 1.1.-30.6.2003 seuraavasti:
- tariffikiintiön 09.2902 määräksi tulee 20000 yksikköä,
- tariffikiintiön 09.2935 määräksi tulee 120000 tonnia.
3 artikla
Muutetaan asetuksen (EY) N:o 2505/96 liite I kiintiökaudeksi 1.1.-31.12.2003 seuraavasti:
- tariffikiintiön 09.2904 määräksi tulee 8500 yksikköä,
- tariffikiintiön 09.2985 määräksi tulee 400000 yksikköä.
4 artikla
Asetuksen (EY) N:o 2505/96 liitteessä I mainitun tariffikiintiön 09.2867 voimassaoloa jatketaan 31 päivään joulukuuta 2003.
5 artikla
Asetuksen (EY) N:o 2505/96 liitteessä I mainitun tariffikiintiön 09.2991 voimassaolo päättyy 30 päivänä kesäkuuta 2003.
6 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 16 päivänä kesäkuuta 2003.

Labels: 3
1
6